**9.**

**Telki csatornahálózat nyomvonal helyreállítások**

**Műszaki szükségesség**:

Telki település szennyvízcsatorna hálózatának egyes részein a csatorna nyomvonalán sorozatos meghibásodásokat – dugulás, szaghatás, pangó víz - tapasztaltunk. A probléma a szennyvízcsatorna hálózat nem megfelelő állapotára – tömítetlenség, csatornaidegen anyag a csővezetékben, ellenesés, építés során nem megfelelő tömörítés következtében bekövetkezett nyomvonalsüllyedés - vezethető vissza. A nyomvonal védelme, valamint az aknafedlapok elmozdulása elleni biztosítása érdekében szükséges a nyomvonal feletti infrastruktúra felújítása.

**Műszaki leírás:**

Az érintett csatornaszakasz állapotfelvételét követően szükséges a csővezeték cseréje, a nyomvonalon a burkolat felújítás elvégzése a Közútkezelői előírások alapján, amely kiterjed a szerkezet vastagságra, burkolat minőségére és a szélességre.

**Elmaradás következménye:**

Az érintett csőszakasz cseréjének, a burkolatok felújításának elmaradásával nő a balesetveszélyes helyzetek kialakulásának lehetősége. Gyakoribbá válnak a gépjárművekben okozott károkozások. A nem megfelelő keresztmetszetű és lejtésű csatorna növeli a dugulások előfordulásának gyakoriságát, a szaghatás miatti problémákat, mely környezeti károkozáshoz vezethet. A nyomvonal süllyedések és beszakadások miatt az egyébként jó műszaki állapotban lévő csatornaszakaszok sérülnek és az idegen anyag bejutása, valamint a szennyvíz talajba jutása várható.

**Költség alátámasztás:**

Az érintett 1000 méter NA 200 csatornaszakasz és a nyomvonal feletti útburkolat felújításának tervezett költsége 115.000.000,-Ft. A csatorna és nyomvonal feletti útburkolat felújításának elmaradása a karbantartási és hibaelhárítási költségek megnövekedésével jár. A dugulásokból eredő környezeti károkozás következményektől függően többletköltséggel jár, melynek mértéke nem becsülhető.